ID-DEĊIŻJONI TAL-KUMMISSJONI
tat-8 ta' Ottubru 2004
li temenda deċiżjoni 2004/233/KE li tirrigwarda l-lista tal-laboratorji awtorizzati li jiċċekkjaw l-effettività tat-tilqim kontra r-rabja (rabies) f'ċerti karnivori domestiċi
(innotifikata fid-dokument bin-numru C(2004) 3686)
(Test b'relevanza għaż-ŻEE)
(2004/693/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-deċiżjoni tal-Kunsill 2000/258/KE tal-20 ta' Marzu 2000 li tinnomina istitut speċifiku li jkun responsabbli biex jistabbilixxi l-Kriterji neċessarji biex jiġu standardizzati testijiet seroloġiċi li josservaw l-effettività tat-tilqim tar-rabja (rabies) (1), u b'mod partikolari l-Artikolu 3 tagħha,
Billi:
(1)
Id-Deċiżjoni tal-Kunsill 2000/258/KE innominat il-laboratorju ta' l- Agenċe Française de Séċurité Sanitaire des Aliments de Nanċy (il-Laboratorju ta'l-AFSSA, Nanċy), Franza bħala l-istitut responsabbli li jistabbilixxi l-kriterji neċessarji biex jiġu standardizzati t-testijiet seroloġiċi biex josservaw l-effettività tat-tilqim tar-rabja. Din id-deċiżjoni tipprovdi wkoll għal-laboratorju ta' l-AFSSA, Nanċy li jibgħat lill-Kummissjoni l-lista tal-laboratorji tal-Komunità biex jiġu awtorizzati biex jagħmlu dawn it-testijiet seroloġiċi. Għaldaqstant, il-laboratorju ta' l-AFSSA, Nanċy jopera l-proċedura stabbilita ta' ttestjar ta' profiċjenza biex jivvaluta l-laboratorji għall-awtorizazzjoni biex jagħmlu t-testijiet seroloġiċi.
(2)
Id-Deċiżjoni tal-Kummissjoni 2004/233/KE ta' l-4 ta' Marzu 2004 li tawtorizza l-laboratorji li jiċċekkjaw l-effettività tat-tilqim kontra r-rabja f'ċerti karnivori (2), stabbilixxit lista ta' laboratorji approvati fl-Istati Membri fuq il-bażi tar-riżultati tat-testijiet ta' profiċjenza kkommunikati mill-Laboratorju ta'l-AFSSA ta' Nanċy.
(3)
Tliet Laboratorji, fl-Olanda, il-Polonja u l-Portugall rispettivament, kienu approvati mill-Laboratorju ta' l-AFSSA, ta' Nanċy, skond id-deċiżjoni 2000/258/KE.
(4)
Minbarra dan, huwa xieraq li jiġu miżjuda dawn it-tlett laboratorji mal-lista ta' laboratorji approvati fl-Istati Membri kif stabbilit fl-Anness tad-Deċiżjoni 2004/233/KE.
(5)
Minbarra dan, wara t-talba tal-Ġermanja, jridu jsiru ċerti emendi fl-indirizzi ta' żewġ laboratorji Ġermaniżi.
(6)
Barra minn hekk, wara t-talba ta'l-Islovenja, l-isem tal-laboratorju dijanjostiku f'dan l-Istat Membru għandu jiġi emendat.
(7)
Id-Deċiżjoni 2004/233/KE għandha għalhekk tiġi emendata b'dan il-mod.
(8)
Il-miżuri pprovduti fid-deċiżjoni skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali.
ADOTTAT DIN ID-DEĊIŻJONI:
Artikolu 1
L-Anness I tad-Deċiżjoni 2004/233/KE jiġi mibdul bit-test fl-Anness ta' din id-deċiżjoni.
Artikolu 2
Din id-Deċiżjoni hija ndirizzata lill-Istati Membri.
Magħmul fi Brussell, fit-8 ta' Ottubru 2004.